CMAN ทุ่มเงิน 928 ลบ.ซื้อเงินลงทุน “HA LONG QN LIME” 80% เดินหน้าขยายกำลังผลิตในเวียดนาม
CMAN ทุ่มเงิน 928 ลบ.ซื้อเงินลงทุน “HA LONG QN LIME” 80% เดินหน้าขยายกำลังผลิตในเวียดนาม
CMAN ทุ่มเงิน 928 ลบ.ซื้อเงินลงทุน “HA LONG QN LIME” 80% เดินหน้าขยายกำลังผลิตในเวียดนาม
23 ก.ค. 2562

บริษัท เคมีแมน จำกัด (มหาชน) หรือ CMAN เปิดเผยว่า ที่ประชุมคณะกรรมการบริษัทเมื่อวันที่ 19 ก.ค.62 อนุมัติให้บริษัท NORTHMAN CO., LTD. (“NORTHMAN”) ซึ่งเป็นบริษัทย่อยที่จัดตั้งขึ้นในประเทศเวียดนาม และถือหุ้นโดยบริษัทฯ ร้อยละ 100 เข้าลงทุนในบริษัท HA LONG QN LIME COMPANY LIMITED ประเทศเวียดนาม โดยการเข้าซื้อเงินลงทุน (“Capital Contribution”) จากเจ้าของเดิมในสัดส่วนร้อยละ 80
รวมถึงลงทุนเพิ่มในบริษัทเป้าหมาย และ/หรือ ให้การสนับสนุนทางการเงินแก่บริษัทเป้าหมาย เพื่อใช้เป็นเงินทุนหมุนเวียน และ/หรือ ใช้ในการปรับปรุงสินทรัพย์เดิม และ/หรือ ลงทุนซื้อสินทรัพย์เพิ่มเติม เพื่อรองรับการขยายกำลังการผลิตและการเติบโตตามแผนธุรกิจของบริษัทเป้าหมาย โดยมีมูลค่าการลงทุนรวมไม่เกิน 30 ล้านดอลลาร์สหรัฐ หรือเทียบเท่าไม่เกิน 696.0 พันล้านดองเวียดนาม (หรือเทียบเท่าไม่เกิน 928.5 ล้านบาท)
ทั้งนี้ ภายหลังการเข้าทำธุรกรรมเพื่อลงทุนในบริษัทเป้าหมายครั้งนี้จะส่งผลให้บริษัท HA LONG QN LIME COMPANY LIMITED เป็นบริษัทย่อยทางตรงของ NORTHMAN และเป็นบริษัทย่อยทางอ้อมของบริษัทฯ